મુંબઈઃ 3 સપ્ટેમ્બર રાતના 9 કલાકેથી ફરી એકવાર ભારતનો સૌથી મોટો ટીવી ક્વિઝ ગેમ શો ‘કૌન બનેગા કરોડપતિ’ શરૂ થઈ ચૂક્યો છે. આ એક એવો શો છે જેનો લોકો ઘણા સમયથી રાહ જોઈ રહ્યાં હતા અને આવુ દરેક સીઝન પહેલા જોવા મળતું રહે છે. આ શો દરમિયાન ગેમ-શોમાં હોટ સીટ પર બેસી લાખો-કરોડો રૂપિયા જીતવાની સાથે લોકો પોતાના જીવનની રસપ્રદ ઘટનાઓ અને સંઘર્ષની કહાણી જણાવતા હોય છે. 10મી સીઝનની પ્રથમ સ્પર્ધક હરિયાણાની સોનિયા યાદવ હતી, જે આર્મી બેકગ્રાઉન્ડમાંથી આવે છે. તે શોમાંથી 12.50 લાખ રૂપિયા જીતવામાં સફળ રહી હતી. તેણે શો દરમિયાન વાતચીતમાં સોનિયાને પોતાની લવ સ્ટોરી અને લગ્ન સાથે જોડાયેલા રસપ્રદ કિસ્સા સંભળાવ્યા હતા.